હું મારા ઘંધાર્થે અવરનવર પૂના - મંબઈનાં આટાફેરા મારતો હતો. આ સમયે મારી પત્નીને દહીંસર મૂકીને હું મારા કામ અર્થે બહાર ગયો હતો અને સાંજે મારી પત્નીને લેવા માટે પુન: આવ્યો હતો. અમે સાંજે પાંચ વાગ્યાની આસપાસ દહીંસરથી નીકળ્યાં હતાં. તે દિવસે ગુરુવાર હતો, તેથી મારી પત્નીએ મને કહ્યું કે આપણે બાંદ્રામાં ઉપાસના કરીને જ પૂના જઈશું. તેથી અમે બાંદ્રા ગયા હતાં. આ સમયે અહીં ઘણી ગિરદી હતી, આમ છતાં અમને એક સ્ક્રીનની સામે જગ્યા મળતાં અમે બેસી ગયા હતાં. ઉપાસના પૂર્ણ થયા પછી સદ્ગુરુ બાપુએ ‘હરિ ૐ’ કહીને પ્રવચનની શરુઆત કરી હતી. આ સમયે મેં બાપુનાં પહેલીવાર જ દર્શન કર્યા હતાં. ‘સદ્ગુરુ’ શબ્દ સંભળાતા જ આંખની સામે ભગવા કપડાં, તિલક, માળા વગેરેનું ચિત્ર અંકિત થાય છે. પરંતુ અહીં આવા યુર્નિફોમનું નામોનિશાન નહોતું. બાપુએ તો આપણી જેમ શર્ટ પેન્ટ જ પહેર્યા હતાં અને પ્રવચનના શબ્દો પણ અઘરા લાગતા નહોતાં. મને એવુ જ લાગતુ હતુ કે સાદા શબ્દોમાં બાપુ મારી સાથે ગપશપ કરી રહ્યાં છે.